Държавен вестник, бр. 86, 2012 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  86
1. пистата за излитане и кацане се използ­
ва от турбореактивни или други самолети, 
за които се изисква такова насочване при 
подход за кацане; 
2. пилотите на самолети от какъвто и да е 
тип се затрудняват при пресмятане на подхода 
за кацане в резултат на: 
а) недостатъчно количество визуални 
ориентири при подхода за кацане над водно 
пространство или над еднообразна местност 
през деня или на липса на достатъчно външни 
светлини в зоната на подхода през нощта; 
б) подвеждаща информация, създавана 
от измамния характер на околния терен или 
наклоните на ПИК; 
3. наличие на обекти в зоната на подхода, 
което може да доведе до сериозна опасност, 
ако самолетът се снижи под нормалната тра­
ектория на подхода за кацане, особено ако 
отсъстват невизуални или други визуални 
средства, предупреждаващи за подобни обекти; 
4. физическото състояние на повърхността 
на всяко от челата на ПИК представлява се­
риозна опасност, когато самолетът извършва 
кацане с недолитане или излиза извън гра­
ниците на ПИК; 
5. местността или преобладаващите мете­
орологични условия са такива, че самолетът 
може да попадне в зона на повишена турбо­
лентност по време на подход. 
Чл. 196. (1) Стандартната система за 
визуална индикация на глисадата включва 
следните системи (фиг. 18): 
1. T-VASIS и AT-VASIS, които отговарят 
на техническите изисквания, съдържащи се 
в раздел II на тази глава; 
2. PAPI и APAPI, които отговарят на тех­
ническите изисквания, съдържащи се в раздел 
III на тази глава.
(2) PAPI, T-VASIS или AT-VASIS се осигуряват 
на ПИК с кодов номер 3 или 4, когато е изпъл­
нено едно или няколко от условията по чл. 195.
Фиг. 18. Системи за светлинна индикация на 
глисадата
(3) Системите PAPI и APAPI се осигуря­
ват за ПИК с кодов номер 1 или 2, когато 
е изпълнено едно или няколко от условията 
по чл. 195.
(4) В случаите, когато прагът на ПИК 
временно се измества спрямо нормалното му 
местоположение и е налице едно или няколко 
от условията на чл. 195, се предвижда система 
PAPI, освен за ПИК с кодов номер 1 или 2, 
където може да се предвиди система APAPI.
Раздел II
Системи T-VASIS и AT-VASIS
Чл. 197. (1) Системата T-VASIS се със­
тои от 20 глисадни светлини, разположени 
симетрично на осевата линия на ПИК под 
формата на два флангови хоризонта, всеки 
от които е от 4 глисадни светлини, делящи 
наполовина надлъжните линии от по шест 
светлини (фиг. 19).
(2) Системата AT-VASIS се състои от 10 
глисадни светлини, подредени от едната 
страна на ПИК, под формата на еднофлангов 
хоризонт от четири глисадни светлини, делящ 
наполовина надлъжна линия, образувана от 
6 светлини.
Чл. 198. (1) Глисадните светлини се насоч­
ват и разполагат така, че по време на подхода 
за кацане пилотът:
1. намирайки се над глисадата, да вижда 
фланговия хоризонт (хоризонти) бял (бели) и 
една, две или три светлини „лети по-ниско“, 
като колкото по-високо над глисадата се 
намира той, толкова повече светлини „лети 
по-ниско“ вижда;
2. намирайки се на глисадата, да вижда 
фланговия хоризонт (хоризонти) бял (бели);
3. намирайки се под глисадата, да вижда 
фланговия хоризонт (хоризонти) и една, две 
или три бели светлини „лети по-високо“, като 
колкото по-ниско под глисадата се намира, 
толкова повече светлини „лети по-високо“ 
вижда, а когато се намира значително по-ни­
ско от глисадата, вижда фланговия хоризонт 
(хоризонти) и три червени светлини „лети 
по-високо“;
4. при полет по глисадата или по-високо 
не вижда светлината на глисадните светлини 
„лети по-високо“, а при полет по глисадата или 
по-ниско не вижда светлината на глисадните 
светлини „лети по-ниско“.
(2) Глисадните светлини се разполагат, 
както е показано на фиг. 19, със спазване на 
установените допуски, посочени на фигурата.
Чл. 199. (1) Системата T-VASIS се разполага 
така, че при ъгъл на наклона на глисадата 3° 
и номинална височина на равнището на очите 
на пилота над прага на ПИК 15 m височината 
на равнището на очите на пилота над прага на 
ПИК е от 13 до 17 m, като при това се виждат 
само светлините на фланговите хоризонти.
(2) Когато за осигуряване на съответства­
щото разстояние между колелата и ПИК при 
прага на ПИК е необходимо да се осигури 
по-голяма височина на равнището на очите 
на пилота, подходът за кацане може да се 
изпълнява, ако се вижда една или няколко 
светлини „лети по-ниско“.